ທ່ານນາງເອກອັກຄະລັດຖະທູດໂຮນລັງ ປະຈຳຫວຽດນາມ Nienke Trooster
(ພາບ: baoquocte.vn)
ກ່າວຄຳເຫັນທີ່ເຫດການ, ທ່ານສາດສະດາຈານ ດ່າວຊວນຮອັກ, ປະທານສະມາຄົມມິຕະພາບ ແລະ ຮ່ວມມືຫວຽດນາມ - ໂຮນລັງ ເນັ້ນໜັກວ່າ, 45 ປີຜ່ານມາ, ການພົວພັນລະຫວ່າງ 2 ປະເທດ ໄດ້ແລະ ພວມພັດທະນານັບມື້ນັບຂະຫຍັນຂັນເຄື່ອນ, ມີປະສິດທິຜົນໃນຫຼາຍຂົງເຂດທີ່ສຸດ ເປັນຕົ້ນແມ່ນເສດຖະກິດ, ການເມືອງ ເພື່ອຜົນປະໂຫຍດລວມຂອງທັງ 2 ປະເທດ. ເພື່ອປະຕິບັດບົດບາດເປັນຂົວເຊື່ອມຕໍ່ໃຫ້ເປັນຢ່າງດີກວ່າ, ຄະນະການນຳສະມາຄົມ ແລະ ບັນດາສະມາຊິກປາດຖະໜາຢາກສືບຕໍ່ມີການສົມທົບກັນເປັນປະຈຳກວ່າກັບສະຖານທູດໂຮນລັງ ປະຈຳຫວຽດນາມ.
ສ່ວນທ່ານນາງເອກອັກຄະລັດຖະທູດໂຮນລັງ ປະຈຳຫວຽດນາມ Nienke Trooster ຖືວ່າ, ຫວຽດນາມ ແມ່ນໜຶ່ງໃນບັນດາປະເທດເຊິ່ງໂຮນລັງ ສຸມໃສ່ສະຫງວນທຶນກູ້ຢືມບຸລິມະສິດ ແລະ ມາຮອດປະຈຸບັນໄດ້ມີບັນດາບາດກ້າວສຳເລັດໃນເສັ້ນທາງແຫ່ງການພັດທະນາ. ປະຈຸບັນ, ໂຮນລັງ ໄດ້ສຸມໃສ່ລົງທຶນເຂົ້າຫວຽດນາມ ໃນບັນດາຂົງເຂດ: ການຄ້າ, ພາກພື້ນເອກະຊົນ, ການຄຸ້ມຄອງນ້ຳ, ກະສິກຳ, ການປ່ຽນແປງຂອງດິນຟ້າອາກາດ.
(ແຫຼ່ງຄັດຈາກ VOV)